Diari Oficial de la Generalitat Valenciana


Sumari del DOGV 5492, del 18-04-2007 (2007/3920)

RESOLUCIÓ de 21 de març de 2007, del director general de Relacions amb les Corts i Secretariat del Govern de la Presidència de la Generalitat, per la qual es disposa la publicació del conveni de col·laboració entre el Ministeri d'Educació i Ciència, la Conselleria de Cultura, Educació i Esport de la Generalitat Valenciana i l'Ajuntament d'Alacant, per a la construcció i posada en funcionament d'una Escola Europea a la ciutat d'Alacant.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5492

Data del DOGV
:   18-04-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/3920


Data del document
:   21-03-2007

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Cultura, Educació i Esport
    * Alacant
    * centre d'ensenyament
    * cooperació administrativa
    * administració local
    * administració central

Subscrit, després de la tramitació prèvia reglamentària, entre el Ministeri d'Educació i Ciència, la Conselleria de Cultura, Educació i Esport de la Generalitat Valenciana i l'Ajuntament d'Alacant, el 3 de juliol de 2006, un Conveni de col·laboració per a la construcció i posada en funcionament d'una Escola Europea a la ciutat d'Alacant, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat Conveni, que ha quedat inscrit en el Registre de Convenis amb el número 0120/2007, i que figura com a annex d'esta resolució.
València, 21 de març de 2007.- El director general de Relacions amb les Corts i Secretariat del Govern: Antonio V. Peral Villar.
Conveni de col.laboració, entre el Ministeri d'Educació i Ciéncia, la Conselleria de Cultura, Educació i Esport de la Generalitat Valenciana i l'Ajuntament d'Alacant, per a la construcció i posada en funcionament d'una Escola Europea a la ciutat d'Alacant
Reunits
Alejandro Font de Mora Turón, conseller de Cultura, Educació i Esport de la Generalitat Valenciana, facultat per a este acte en virtut de les atribucions que li conferix la Llei 5/1983, de 30 de desembre, de Govern Valencià i el Decret 8/2004, de 3 de setembre, del president de la Generalitat Valenciana, i especialment autoritzat per a la subscripció del present conveni per Acord del Govern Valencià,
Fernando Gurrea Casamayor, subsecretari del Ministeri d'Educació i Ciència, per delegació de la ministra d'Educació i Ciència, segons orde de 19 d'octubre de 2005, en virtut de les competències atorgades pel Reial Decret 1553/2004 (BOE 26-06-2004).
I Luis Díaz Alperi, alcalde-president de l'Ajuntament d'Alacant, en nom i representació del citat ajuntament, facultat per a este acte per acord adoptat en sessió plenària celebrada el 22 de desembre de 2003, assistit en este acte pel secretari de la corporació, Carlos Arteaga Castaño.
Les parts, en la representació que detenen, es reconeixen mútuament i recíprocament la suficient capacitat legal per a la formalització del present conveni de col·laboració i, a este efecte,
Exposen
1. Que la Conselleria de Cultura, Educació i Esport, en virtut del Decret 183/2004, d'1 d'octubre del Govern Valencià, pel qual s'aprova el Reglament Orgànic i Funcional de la Conselleria de Cultura, Educació i Esport, té atribuïdes, entre d'altres, les competències en matèria educativa de la Comunitat Valenciana.
2. Que el Ministeri d'Educació i Ciència, en el marc jurídic establit pel Reial Decret 1027/93, de 25 de juny, pel qual es regula l'acció educativa en l'exterior, té com a objectiu la promoció i difusió de programes d'ensenyança de la llengua i la cultura espanyoles.
3. Que l'Ajuntament d'Alacant desitja col·laborar amb les administracions estatal i autonòmica per a facilitar la posada en funcionament d'una escola europea, en el marc de col·laboració establit en la disposició addicional dèsset de la Llei Orgànica 1/1990, de 3 d'octubre, d'Ordenació General del Sistema Educatiu i el Reial Decret 2274/1993, de 22 de desembre, de Cooperació de les Corporacions Locals amb el Ministeri d'Educació i Ciència, d'aplicació supletòria a la Comunitat Valenciana.
4. Les Escoles Europees es van crear el 12 d'abril de 1957 amb la firma de l'estatut de les Escoles Europees, modificat per decisió de la Comissió de 17 de juny de 1994, sobre celebració de Conveni pel qual s'establix l'Estatut de les Escoles Europees. Les dites escoles van nàixer amb el propòsit de contribuir a una Europa multicultural i plurilingüe. Estos centres impartixen els nivells anteriors a la universitat, els seus plans d'estudi comprenen tres cicles: maternal (2 anys), Primària (5 anys) i Secundària (7 anys), de la qual forma part el Batxillerat Europeu.
5. Que el Consell Superior de les Escoles Europees va aprovar per unanimitat, en sengles reunions celebrades el 24 i 25 d'octubre de 2000, crear una escola europea a la ciutat d'Alacant amb la finalitat d'escolaritzar els fills dels agents de l'Oficina d'Harmonització del Mercat Interior (Marques, Dibuixos i Models), amb seu a la dita ciutat, a proposta del Ministeri d'Educació, Cultura i Esport.
6. Que el 24 d'abril de 2001, es va formalitzar un protocol d'intencions, entre la Generalitat Valenciana, i l'Ajuntament d'Alacant i el Ministeri d'Educació, Cultura i Esport a fi d'establir els compromisos necessaris per a posar en marxa l'Escola Europea a la ciutat d'Alacant, amb un perfil de 8 unitats d'Educació Infantil, 24 unitats d'Educació Primària i 28 unitats d'Educació Secundària.
El document reflectia la intenció d'assumir determinats compromisos per cada una de les parts. L'Ajuntament d'Alacant es comprometia a la cessió, a títol gratuït i lliure de càrregues i gravàmens, d'una parcel·la de superfície suficient i condicions adequades per a la construcció de la citada Escola Europea; la Generalitat Valenciana a construir i equipar l'escola europea d'acord amb el perfil indicat, i el Ministeri d'Educació, Cultura i Esport, a sufragar els gastos corresponents al professorat necessari per al funcionament normal de l'escola europea.
En compliment del que es va acordar en este protocol, l'Ajuntament d'Alacant, en sessió plenària celebrada el 16 d'octubre de 2001, va adoptar acord pel qual cedia gratuïtament la propietat de la parcel·la de 30.000 m², sítia a Alacant, integrada en la unitat d'execució número 1, del pla parcial de La Condomina (E.Z.2.a) i amb els següents límits: al nord, el nou traçat del ferrocarril Alacant-Dénia; al sud, el carrer Tres; a l'est, la parcel·la que se segrega, identificada amb les sigles E.Z,2-b; i a l'oest, el carrer Quatre. La dita cessió va ser acceptada per Resolució del conseller d'Economia, Hisenda i Ocupació de 7 de febrer de 2002 (codi d'inventari A02/03/014/0211) i formalitzada per mitjà d'escriptura pública de data 9 de maig de 2002, de manera que la Generalitat Valenciana va adquirir el ple domini de l'immoble, lliure de càrregues, a fi de destinar-lo a la construcció de l'Escola Europea.
S'adjunta al present conveni, com a annex I, el plànol de la parcel·la que es descriu.
7. Que amb data 13 d'agost del 2002 es va firmar l'Acord de seu entre el Consell Superior de les Escoles Europees i el Regne d'Espanya (BOE de 19-09-2002) que regula, d'acord amb el dret internacional, les condicions d'instal·lació, béns, fons, havers i operacions de l'Escola, els privilegis i immunitats del seu personal.
8. Que l'Escola Europea d'Alacant està regulada en el seu funcionament intern pel Conveni intergovernamental, pel qual s'establix l'Estatut de les Escoles Europees, firmat en 1994 pels ministres d'Educació dels estats membres de la Unió Europea i ratificat pel Regne d'Espanya.
9. Que el 5 de setembre de 2002 es va subscriure acta d'ocupació dels immobles construïts, corresponents a la primera fase de l'Escola Europea (8 unitats d'Educació infantil i 24 d'Educació Primària).
10. Que, el 20 de desembre de 2004 es va signar acta de recepció de les obres dels inmòbles de la segona fase de l'escola (28 unitats d'Educació Secundaria)
11. Que per a formalitzar la voluntat de col·laboració expressada en el Protocol d'Intencions abans mencionat, i d'acord amb el que preveu este, és necessari concretar els compromisos que assumixen les parts per a culminar i mantindre en funcionament l'Escola Europea d'Alacant. A este efecte, les parts subscriuen el present conveni i
ACORDEN
Primer
La Generalitat Valenciana, actual titular demanial (100% ple domini) de la parcel·la de 30.000 m², descrita en el punt sext de la part expositiva del present conveni, així com de les edificacions i instal·lacions efectuades en esta, relatives a la primera i segona fase de l'Escola Europea (8 unitats d'Educació Infantil, 24 d'Educació Primària. i 28 d'Educació Secundària) procedirà a l'inscripció en el Registre de Centres Docents de la Comunitat Valenciana el centre docent públic següent:
Província: Alacant
Localitat: Alacant
Denominació: Escola Europea d'Alacant
Codi: 98533690
Titular: Escola Europea d'Alacant
Domicili: Av. Locutor Vicente Hipólito, S/N (CP 03799)
Composició: 8 unitats d'Educació Infantil, 24 d'Educació Primària, 14 d'Educació Secundària Obligatòria i 14 de Batxillerat
Capacitat: 200 places escolars d'Educació Infantil, 600 d'Educació Primària, 420 d'Educació Secundària Obligatòria i 490 de Batxillerat
Segon
El Ministeri d'Educació i Ciència ha de dotar el professorat necessari per al funcionament de la Secció espanyola de l'Escola Europea, segons el que disposa l'article 17 del Reial Decret 1138/2002, de 31 d'octubre, pel qual es regula l'administració del Ministeri d'Educació, Cultura i Esport en l'exterior.
Tercer
Els gastos de manteniment corrent han de ser assumits per l'Escola, així com els riscos inherents a la seua utilització.
L'Ajuntament ha d'assumir els gastos derivats del manteniment i conservació de l'immoble que alberga les ensenyances d'Educació Infantil i Primària.
La Conselleria de Cultura, Educació i Esport ha d'assumir els gastos derivats del manteniment i conservació de l'immoble que alberga les ensenyances d'Educació Secundària.
Quart
L'objectiu i finalitat de l'Escola Europea de la ciutat d'Alacant és l'escolarització amb caràcter prioritari dels fills dels agents de l'Oficina d'Harmonització del Mercat Interior (Marques, Dibuixos i Models), funcionaris de les institucions europees, i podràn admetre altres alumnes per assegurar-ne el funcionament, d'acord amb la normativa que fixa el Consell Superior de les Escoles Europees.
Este centre docent es regirà per la normativa pròpia a l'efecte d'admissió de l'alumnat, ja que es considera centre de caràcter singular, als efectes previstos en la disposició addicional quinta del decret 27/1998, de 10 de març, del Govern Valencià, pel qual es regula l'admissió d'alumnat dels centres docents de la Comunitat Valenciana sostinguts amb fons públics.
Les places no assignades als fills dels funcionaris de les institucions europees, podran ser ocupades per l'alumnat resident a Alacant. L'assignació d'estes places i la determinació del nivell educatiu de cada alumne admés correspon a la direcció del centre.
Els cursos aprovats a l'Escola i els diplomes i certificats que sancionen els estudis seran vàlids al territori dels estats membres, conforme a un quadro d'equivalències, en les condicions que determine el Consell Superior i amb l'acord de les autoritats nacionals competents, segons el que disposa l'article 5 i 11 de l'Estatut de les Escoles Europees.
Quint
El Consell Superior de les Escoles Europees ha de determinar les quanties que poden percebre's de les famílies, en funció del nivell educatiu en què s'escolaritze l'alumnat.
Sext
S'establix una comissió seguiment del conveni compost per dos representants de cada una de les tres administracions i amb participació de l'Escola Europea. U dels representants de l'administració General de l'Estat será de la Delegació del Govern a la Comunitat Autónoma Valenciana.
La comissió de seguiment del conveni s'ha de reunir, almenys, una vegada a l'any.
Sèptim
El present conveni tindrà vigència indefinida i es podrà extingir, no obstant, per qualssevol de les causes següents:
a) Per mutu acord de les parts.
b) Per incompliment de les obligacions assumides per les parts.
c) Per denúncia d'una de les parts, després de l'avís previ de, com a mínim, sis mesos abans de l'inici del curs acadèmic en què s'haja d'extingir.
d) Per canvi de titularitat del centre o cessament de les activitats. Esta extinció produirà efectes a partir del final del curs escolar en què se'n produïsca la causa.
En els supòsits previstos en els punts b. i d. l'extinció requerirà la comunicació prèvia de la Conselleria al titular de l'Escola.
Huité
Este conveni s'inscriurà en el Registre de Centres Docents de la Comunitat Valenciana, així com en el Registre de Convenis de la Generalitat Valenciana i serà publicat en el Diari Oficial de la Generalitat Valenciana.
En prova de conformitat, subscriuen el present conveni en data 3 de juliol de 2006.
Per la Conselleria de Cultura, Educació i Esport: Alejandro Font de Mora Turón.
Pel Ministeri d'Educació i Ciència: Fernando Gurrea Casamayor.
Per l'Ajuntament d'Alacant: Luis Díaz Alperi.